અમદાવાદ ACBને ફરિયાદ મળી હતી કે, પાટડી તાલુકામાં ખેતીની જમીન આવેલ જે જમીનના તકરારી છ કેસો નાયબ કલેક્ટર કચેરી પાટડી ખાતે ચાલે છે. આ કેસોમાં ફરિયાદીની તરફેણમાં ચુકાદો આપવા માટે બે અધિકારીઓએ Rs ૨,૭૩,૦૦૦ની લાંચ માગી હોવાની ફરિયાદ મળી હતી. અમદાવાદ રૂરલ ACBના પીઆઈ સી.આર. રાણા અને ટીમે ટ્રેપ ગોઠવી હતી. બપોરના સમયે પાટડી ડેપ્યુટી કલેક્ટરની કચેરીમાં જ લાંચની રકમ સ્વીકારતા બે અધિકારી પકડાઈ ગયા હતા.